મુંબઇ ઇન્ડિયન્સે પોતાની શ્રેષ્ઠતા સાબિત કરતા એકવાર ફરી ઇન્ડિયન પ્રીમિયર લીગની છઠ્ઠી સિઝનના પોઇન્ટ ટેબલમાં પ્રથમ સ્થાન મેળવી લીધું છે . મુંબઇએ પોતાના ઓલરાઉન્ડર રમતના દમ પર બુધવારે વાનખેડે સ્ટેડિયમમાં રમવામાં આવેલ લીગની 66મી અને પોતાની 15મી મેચમાં 2008ની ચેમ્પિયન રાજસ્થાન રોયલ્સને 14 રનોથી હરાવી દીધું . મુંબઇએ 15માંથી 11 મેચ જીતી છે જ્યારે ચારમાં તેની હાર થઇ છે . બીજી બાજુ રાજસ્થાને પણ 15 મેચ રમી છે , જેમાંથી 10માં તેણે જીત મેળવી છે . ચેન્નાઇ સુપર કિંગ્સે મંગળવારે દિલ્હી ડેરડેવિલ્સને હરાવતા 22 પોઇન્ટની સાથે મુંબઇને પ્રથમ સ્થાને હટાવી દીધું હતું . હવે મુંબઇ 22 પોઇન્ટ અને શાનદાર રનરેટની સાથે ફરીથી પ્રથમ સ્થાન પર આવી ગયું છે . મુંબઇ , ચેન્નાઇ અને રાજસ્થાનની ટીમો પહેલા જ પ્લે ઓફ રાઉન્ડમાં પહોંચી ગઇ છે . મુંબઇ દ્વારા આપવામાં આવેલ 167 રનોના લક્ષ્યનો પીછો કરવા ઉતરેલી રાજસ્થાનની ટીમ નિર્ધારિત 20 ઓવરમાં સાત વિકેટ પર 151 રન જ બનાવી શકી . સ્ટુઅર્ટ બિન્ની 37 રનો પર અણનમ રહ્યા જ્યારે કેવન કૂપરે અણનમ સાત રન બનાવ્યા . મુંબઇ તરફથી જોનસન અને ધવન કૂલકર્ણીએ 2 - 2 વિકેટ લીધી જ્યારે હરભજન , મલિંગા અને ઓઝાએ 1 - 1 વિકેટ લઇ શક્યા .